ΓΡΑΠΤΗ ΕΡΩΤΗΣΗ E-3015/00

υποβολή: Lord Bethell (PPE-DE), Piia-Noora Kauppi (PPE-DE) και Charles Tannock (PPE-DE) προς την Επιτροπή

(26 Σεπτεμβρίου 2000)

Θέμα: Πρόσβαση του Γιβραλτάρ σε τηλεφωνικά δίκτυα στην Ισπανία

Πριν από τον Δεκέμβριο 1995 ο ισπανικός οργανισμός τηλεφωνίας Telefonica (κατά τον χρόνο εκείνο η μόνη επιχείρηση κινητής τηλεφωνίας που προσέφερε αυτή τηνπηρεσία στην Ισπανία) αρνήθηκε να συνάψει συμφωνία περιαγωγής με την GΙΒΤΕL, σε κατάφωρη παραβίαση των κανόνων περί ανταγωνισμού και ενιαίας αγοράς. Ως αποτέλεσμα, μόλις οι πελάτες κινητής τηλεφωνίας της GΙΒΤΕL εισέλθουν στο ισπανικό έδαφος και κινηθούν έξω από την περιοχή κάλυψης των δικών τους σταθμών βάσεως, δεν μπορούν να χρησιμοποιήσουν τα κινητά του τηλέφωνα GΙΒΤΕL μέχρις ότου εισέλθουν στο έδαφος της Ανδόρας, της Γαλλίας ή της Πορτογαλίας, παρά το γεγονός ότι η GΙΒΤΕL έχει συνάψει συμφωνίες περιαγωγής με επιχειρήσεις κινητής τηλεφωνίας σ' όλα ταπόλοιπα κράτη μέλη της ΕΕ.

Όπως πληροφορηθήκαμε, τον Ιούνιο του τρέχοντος έτους, οι Επίτροποι Bolkstein, Liikanen και Montiπέγραψαν επιστολή που εστάλη στις κυβερνήσεις της Ισπανίας και του Ηνωμένου Βασιλείου με την οποία τις καλούν να δώσουν λύση, έως το τέλος Ιουλίου 2000, στα παράπονα που αφορούν τιςπηρεσίες κλήσεως και περιαγωγής, ενώ η προθεσμία μετατέθηκε αργότερα για το τέλος Αυγούστου 2000. Αυτή η δεύτερη προθεσμία έχει τώρα εκπνεύσει και το πρόβλημα παραμένει άλυτο.

Ανεξάρτητα από τις εδαφικές αξιώσεις της Ισπανίας στο Γιβραλτάρ, θα μπορούσε άραγε η Επιτροπή να αναφέρει αν πιστεύει πως οι πολίτες του Γιβραλτάρ δικαιούνται ισότιμης προστασίας στα πλαίσια των ευρωπαϊκών συνθηκών με κάθε άλλο πολίτη της Ευρωπαϊκής Ένωσης άν η διακριτική μεταχείριση της Telefonica σε βάρος της GΙΒΤΕL είναι νόμιμη και, σε καταφατική περίπτωση, τί μέτρα προτείνει η Επιτροπή προκειμένου να γίνουν σεβαστές οι συνθήκες;

Απάντηση του κ. Monti εξ ονόματος της Επιτροπής

(7 Νοεμβρίου 2000)

Το ερώτημα που θέτουν τα αξιότιμα μέλη του Κοινοβουλίου αναφέρεται στο γεγονός ότι η εταιρεία Gibtel, η οποία είναι ο φορέας κινητής τηλεφωνίας του Γιβραλτάρ, δεν δύναται ναπογράψει συμφωνία περιαγωγής (roaming agreement) με φορέα τηλεπικοινωνιών στην Ισπανία, συγκεκριμένα με την Telefnica.

Το ζήτημα αυτό εξετάζεται από την Επιτροπή σε ευρύτερο πλαίσιο, το οποίο συνδέεται με την άρνηση της Ισπανίας να αναγνωρίσει το πρόθεμα 350 του Γιβραλτάρ. Μία από τις συνέπειες αυτής της άρνησης είναι, όπως το τονίζουν τα αξιότιμα μέλη, η αδυναμία της Gibtel ναπογράψει συμφωνία περιαγωγής με ισπανικό φορέα κινητής τηλεφωνίας.

Η Επιτροπή επιβεβαιώνει ότι, τον Ιούνιο του 2000, εστάλη επιστολή στις ισπανικές και βρετανικές αρχές, με την οποία καλούνται να αναζητήσουν συντόμως μια φιλική διευθέτηση της διαφοράς αυτής. Όπως γνωρίζουν τα αξιότιμα μέλη, το άρθρο 299 (4) (πρώην άρθρο 227) της Συνθήκης ΕΚ ορίζει ότι οι διατάξεις της Συνθήκης ΕΚ εφαρμόζονται στα ευρωπαϊκά εδάφη, για τις εξωτερικές σχέσεις των οποίωνπεύθυνο είναι ένα κράτος μέλος και, επομένως στο Γιβραλτάρ. Άλλες πράξεις του πρωτογενούς και του παράγωγου δικαίου έχουν προσδιορίσει το πεδίο εφαρμογής του κοινοτικού δικαίου στο Γιβραλτάρ.

Στο παρόν στάδιο, η Επιτροπή οφείλει να διατηρήσει ακόμη μία επιφύλαξη όσον αφορά την εξέταση του ζητήματος αυτού και, μόλις είναι δυνατόν, θα δημοσιοποιήσει τα συμπεράσματά της.